A BIZOTTSÁG 2149/2005/EK RENDELETE
(2005. december 23.)
a 2006 januárjában és februárjában, az AKCS-országokból származó banán behozatali engedélye iránti kérelmekre alkalmazandó csökkentési együtthatók meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a banánra alkalmazandó vámtételekről szóló, 2005. november 29-i 1964/2005/EK tanácsi rendeletre (1),
tekintettel az AKCS-országokból származó banánnak a banánra alkalmazandó vámtételekről szóló 2015/2005/EK tanácsi rendelettel megnyitott vámkontingens keretében, a 2006 januárjában és februárjában való behozataláról szóló, 2005. december 9-i 1964/2005/EK bizottsági rendeletre (2) és különösen annak 6. cikke (2) bekezdésére,
mivel:
(1)
2015/2005/EK rendelet 5. cikke alapján a tagállamokban benyújtott és az említett rendelet 6. cikkével összhangban a Bizottságnak továbbított behozatali engedélyek iránti kérelmek a II. és a III. címben említett gazdasági szereplők vonatkozásában a 2. cikkben meghatározott, nevezetesen 135 000 tonna és 25 000 tonna, rendelkezésre álló mennyiséghez képest nagyobb mennyiségre vonatkoznak.
(2)
Ezért helyénvaló meghatározni a minden egyes engedélykérelemre alkalmazandó csökkentési együtthatókat,
ELFOGADTA EZT A RENDELETET:
1. cikk
(1) Minden egyes - a 2015/2005/EK rendelet II. címében említett gazdasági szereplők által benyújtott - behozatali engedély iránti kérelemre 22,039 %-os csökkentési együtthatót kell alkalmazni, a 135 000 tonnás alkontingens keretében.
(2) Minden egyes - a 2015/2005/EK rendelet III. címében említett gazdasági szereplők által benyújtott - behozatali engedély iránti kérelemre 1,294 %-os csökkentési együtthatót kell alkalmazni, a 25 000 tonnás alkontingens keretében.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. december 23-án.